કેન્દ્ર સરકારે ગરીબોને મકાન બનાવી આપવા આવડી તગડી રકમ ફાળવી છતાં સરકારી બાબુઓ દ્વારા પ્રધાનમંત્રી આવાસના મકાન નવીન ફાળવવા અને અધૂરા પૂર્ણ ન કરાવવામાં આવતા ખુદ તાલુકા પંચાયતના સત્તાપક્ષના ન્યાય સમિતિના ચેરમેન મોતીભાઈ છત્રાલીયાએ પ્રધાનમંત્રી આવાસ યોજનાના ભ્રષ્ટ અધિકારીઓ સામે સવાલ ઉઠાવી એ.સી.બી તપાસની માંગ કરી છે. જેને લઈ ભારે ખળભળાટ મચી ગયો છે. ત્યારે ગરીબોને હેરાન કરનારા ભ્રષ્ટ અધિકારીઓ સામે આ મુદ્દે કોઇ પગલા લેવાશે ખરા ? જો ખરેખર પ્રધાનમંત્રી આવાસ યોજનામાં ગેરરિતી થતી હોય તો આ મુદ્દે તપાસ કરાવી જવાબદારો સામે આકરા પગલા લેવા જોઇએ તેવી તાલુકાની પ્રજામાં પ્રબળ માંગ ઉઠવા પામી છે.